ປ. ບາຣັກ ໂອບາມາ ສະເໜີຂຶ້ນພາສີ ສຳລັບພວກຄົນຮັ່ງມີ ແລະພວກບໍລິສັດໃຫຍ່ໆ
ປະທານາທິບໍດີ ຈະປະກາດຂໍ້ສະເໜີເຫຼົ່ານີ້ ໃຫ້ຊາບ ໃນຄຳປາໄສ ຕໍ່ປະເທດຊາດ ທີ່ຕຶກລັດຖະສະພາ ໃນແລງວັນອັງຄານຈະມາ.
ປະທານາທິບໍດີບາຣັກ ໂອບາມາ ແຫ່ງສະຫະຣັດ ຢາກຂຶ້ນພາ ສີສຳລັບພວກຄົນອາເມຣກັນທີ່ຮັ່ງມີທີ່ສຸດ ແລະພວກບໍລິສັດ ໃຫຍ່ທີ່ສຸດ ຊຶ່ງທ່ານວ່າ ຈະເຮັດໃຫ້ຄົນທີ່ມີລາຍໄດ້ພໍປານກາງ ແຂງແຮງຂຶ້ນ ຂໍ້ສະເໜີ ທີ່ແຈ້ງໃຫ້ຊາບຢູ່ໃນຖະແຫຼງການຕໍ່ນັກຂ່າວຂອງທຳ ນຽບຂາວ ເບິ່ງຄືວ່າຈະບໍ່ໄດ້ຮັບຜ່ານຈາກລັດຖະສະພາທີ່ຄອບ ງຳໂດຍພັກ Republican ນັ້ນ ແຕ່ເປັນການສະແດງ ເພື່ອເນັ້ນ ໜັກໃຫ້ເຫັນຄວາມແຕກຕ່າງກັນໃນພັກເດໂມແກຣັດ ແລະພັກ Republican ໃນຂະນະທີ່ການໂຄ ສະນາຫາສຽງເລີ້ມຕົ້ນຂຶ້ນ ສຳລັບການເລືອກຕັ້ງປະທານາທິບໍດີ ໃນປີ ໜ້າ ປະທານາທິບໍດີຈະປະກາດຂໍ້ສະເໜີເຫຼົ່ານີ້ໃຫ້ຮູ້ໃນວັນອັງຄານມື້ຮືນີ້ ໃນຄຳປາໄສຕໍ່ປະເທດຊາດທີ່ຕຶກລັດຖະສະພານັ້ນ ທ່ານໂອບາມາ ກ່າວວ່າ ທ່ານຢາກໃຫ້ໝັ້ນໃຈວ່າ ພວກຄົນຮັ່ງມີຈ່າຍສ່ວນແບ່ງໃນການ ເສຍພາສີທີ່ຍຸຕິທຳ ໂດຍອັດຊ່ອງຫວ່າງໃນການໄດ້ ກຳໄລກ່ຽວກັບເງິນທີ່ມອບໝາຍໃຫ້ ພວກຄົນອື່ນນຳໄປລົງທຶນໃຫ້ນັ້ນ ຊຶ່ງທ່ານກ່າວວ່າ ອະນຸມັດໃຫ້ມີການຫຼີກລ້ຽງເສຍພາ ສີເປັນເງິນຈຳນວນ ຫຼາຍຮ້ອຍຕື້ດອນລາໃນແຕ່ລະປີນັ້ນ ນອກນັ້ນທ່ານຍັງສະເໜີໃຫ້ຂຶ້ນພາສີລາຍໄດ້ສຳລັບການລົງທຶນນັ້ນເປັນ 28 ເປີເຊັນ ຊຶ່ງທ່ານໃຫ້ຂໍ້ສັງເກດວ່າ ນັ້ນເປັນອັດຕາເມື່ອຫຼາຍທົດສະວັດຜ່ານມາ ພາຍໃຕ້ມື້ລາງປະທາ ນາທິບໍດີ Ronald Reagan ຫົວນິຍົມແນວທາງເດີມ ສັງກັດພັກ Republican ນັ້ນ ນອກນັ້ນ ປະທານາທິບໍດີຍັງຢາກໃຫ້ພວກບໍລິສັດການເງິນໃຫຍ່ໆຈ່າຍພາສີໃນອັນທີ່ທ່ານກ່າວວ່າ ສ່ວນແບ່ງທີ່ຍຸຕິທຳໃນການເສຍພາສີ ໂດຍສະເໜີເກັບຄ່າທຳນຽມພວກບໍລິສັດເຫຼົ່ານັ້ນເຊັ່ນກັນຊຶ່ງຈະເຮັດໃຫ້ພວກບໍລິສັດເຫຼົ່ານີ້ ໃຊ້ຈ່າຍເງິນຫຼາຍຂຶ້ນ ເພື່ອທຳການ ກູ້ຢືມເງິນຢ່າງຫຼວງຫຼາຍນັ້ນ ໃນຂະນະດຽວກັນພວກຄະນະນຳພາຂອງພັກ Republican ເຄີຍກ່າວມາວ່າ ພວກເຂົາເຈົ້າເຫັນດີນຳຄວາມປາດຖະໜາຂອງປະທານາທິບໍດີເພື່ອປະຕິຮູບກົດລະບຽບພາສີທີ່ຊັບຊ້ອນຂອງປະເທດນັ້ນ ແຕ່ພວກເຂົາເຈົ້າໄດ້ຄັດຄ້ານມາເປັນເວລາດົນນານຕໍ່ຂໍ້ສະເໜີຫຼາຍຢ່າງທີ່ປະທານາທິ ບໍດີຈະປະກາດອອກມາໃຫ້ຮູ້ ໃນແລງວັນອັງຄານມື້ຮືນີ້ ດັ່ງໂຕຢ່າງ ພວກສະມາຊິກພັກ Republican ສ່ວນຫຼາຍຢາກລົດຄ່າພາສີລົງ ຫຼືລົບລ້າງການເສຍພາສີຈາກເງິນກຳໄລທີ່ໄດ້ມາ ແລະຄ້າຍຄືກັນຢາກລົບລ້າງພາສີສຳລັບຊັບສິນທີ່ດິນ ບໍ່ຢາກຂະຫຍາຍອອກໄປ